અરવલ્લીઃ કેન્દ્ર સરકાર ડિજિટલ ઇન્ડિયા અને રાજ્ય સરકાર ગતિશીલ ગુજરાત અને વાઇબ્રન્ટ ગુજરાત દાવાઓ ગાઈ વગાડીને કરવામાં આવી રહ્યા છે બીજી બાજુ અરવલ્લી-સાબરકાંઠાના અંતરિયાળ આદિવાસી વિસ્તારો હજુ પાયાગત માળખાની સુવિધાનો અભાવ જોવા મળી રહ્યો છે રાજ્ય શિક્ષણ વિભાગે ભૂતિયા વિદ્યાર્થીઓ શોધવા માટે અને શિક્ષણનું સ્તર સુધારવા પ્રાથમિક શાળાઓમાં ઓનલાઈન હાજરીની સિસ્ટમ નવા શિક્ષણિક સત્રથી અમલમાં લાવવામાં આવી છે બંને જીલ્લામાં મોબાઈલ નેટવર્ક અને ઇન્ટરનેટ સુવિધા અંતરિયાળ વિસ્તારોમાં ન હોવાથી શિક્ષકો શાળાથી દૂર નેટવર્ક વાળા વિસ્તારો અને ડુંગરોના વચ્ચે આવેલા ગ્રામ્ય વિસ્તારની શાળાઓના શિક્ષકો ડુંગરો પર ચઢી હાજરી પુરાવા મજબુર બન્યા છે હાજરી પુરવાની લાહ્યમાં બાળકોના અભ્યાસ પર માઠી અસર પડી રહી છે.